laion/Wikipedia-Exotic huggingface dataset:
এ. জে. ওয়েব

আলেকজান্ডার জোসিয়া ওয়েব (ইংরেজি: A.J. Webbe; জন্ম: ১৬ জানুয়ারি, ১৮৫৫ - মৃত্যু: ১৯ ফেব্রুয়ারি, ১৯৪১) লন্ডনের বেথনাল গ্রীন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৮৭৯ সালে ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণের সুযোগ হয় তার। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন ৫ ফুট ৮ ইঞ্চি উচ্চতার অধিকারী এ. জে. ওয়েব। এছাড়াও অক্সফোর্ড বিশ্ববিদ্যালয়ের পক্ষে খেলেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি ফাস্ট বোলিং করতে পারতেন তিনি। হ্যারো স্কুলে অধ্যয়ন করেন। এরপর অক্সফোর্ড বিশ্ববিদ্যালয়ের ট্রিনিটি কলেজে পড়াশোনা করেছেন। প্রথম বছরেই ব্লু লাভে সক্ষমতা দেখান। দুইবার তিনি বিশ্ববিদ্যালয় দলের অধিনায়কত্ব করেন। অক্সফোর্ডে অধ্যয়নকালে লর্ডসে জেন্টলম্যানের পক্ষে অংশ নেন। ডব্লিউ জি গ্রেসের সাথে উদ্বোধনী জুটিতে ২০৩ রান তুলেন। নিজে সংগ্রহ করেন ৬৫ রান। ২০ বছর বয়সে বিশ্ববিদ্যালয় জীবনের প্রথম বছরেই মিডলসেক্সের পক্ষে প্রথম খেলায় অংশ নেন। ১৮৮৫ সালে মিডলসেক্সের অধিনায়ক হিসেবে মনোনীত হন এ জে ওয়েব। এ পদে তিনি ১৮৯৮ সাল পর্যন্ত দায়িত্ব পালন করেছেন। অধিনায়কের দায়িত্ব পালনকালে তৃতীয় বছরে ব্যাটসম্যান হিসেবে স্বর্ণালী সময় অতিবাহিত করেন। ১৮৮৭ সালে ৪৭ গড়ে ১,২৪৪ রান তুলেন। তন্মধ্যে, ইয়র্কশায়ারের বিপক্ষে অপরাজিত ২৪৩* রানের মূল্যবান ইনিংস ছিল। ১৮৭৮-৭৯ মৌসুমে লর্ড হ্যারিসের সাথে শৌখিন দলের সদস্যরূপে অস্ট্রেলিয়া সফরে যান। ঐ সফরেই তিনি তার একমাত্র টেস্টে অংশ নিয়ে মাত্র ৪ ও ০ রান তুলতে পেরেছিলেন। খেলোয়াড়ী জীবন থেকে অবসর নেয়ার পর ১৯০০ থেকে ১৯২২ সাল পর্যন্ত মিডলসেক্সের সম্পাদক ও ১৯২৩ থেকে ১৯৩৬ সাল পর্যন্ত সভাপতির দায়িত্বে ছিলেন। এছাড়াও, ১৮৮৬ থেকে ১৯০৯ সাল পর্যন্ত মেরিলেবোন ক্রিকেট ক্লাবের (এমসিসি) পরিচালনা পরিষদের সদস্য ছিলেন এ জে ওয়েব। ১৯ ফেব্রুয়ারি, ১৯৪১ তারিখে সারের অ্যাবিঙ্গার এলাকায় ৮৬ বছর বয়সে এ. জে. ওয়েবের দেহাবসান ঘটে। Grace, W. G. (২৩ জানুয়ারি ১৮৯১)। "Forty Years of Cricket: No. XXXIII"। The Press: 2। সংগ্রহের তারিখ ২৫ মার্চ ২০১৮।  অ্যান্ড্রু স্টডার্ট গ্রিগর ম্যাকগ্রিগর জেন্টলম্যান বনাম প্লেয়ার্স সাসেক্স কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা উইকিমিডিয়া কমন্সে এ. জে. ওয়েব সংক্রান্ত মিডিয়া রয়েছে। ইএসপিএনক্রিকইনফোতে এ. জে. ওয়েব (ইংরেজি) ক্রিকেটআর্কাইভে এ. জে. ওয়েব (সদস্যতা প্রয়োজনীয়) (ইংরেজি) ডন অ্যামব্রোস লিখিত এ জে ওয়েবের সংক্ষিপ্ত জীবনী
স্ট্যানিস্লাভস্কি রাশিয়ান থিয়েটার (ইয়েরেভান)

সরকারী নাম অনুযায়ী কনস্ট্যান্টিন স্ট্যানিস্লাভস্কির নামে নামকরণ করা রাশিয়ান নাট্য থিয়েটার (আর্মেনীয়: Կոնստանտին Ստանիսլավսկու անվան ռուսական պետական դրամատիկական թատրոն), সাধারণত স্ট্যানিস্লাভস্কি রাশিয়ান থিয়েটার নামে পরিচিত, একটি রাষ্ট্রীয় থিয়েটার।আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, অবভহান স্ট্রিটে চার্লস অজনারউর স্কয়ারের পাশে অবস্থিত। এটি ১৯৩৭ সালে খোলা হয় এবং ১৯৩৮ সাল থেকে রাশিয়ান অভিনেত্রী এবং থিয়েটার পরিচালক কনস্ট্যান্টিন স্ট্যানিসালভস্কি এর নামে নামকরণ করা হয়। ১৯৬৫ সাল থেকে এই থিয়েটারের পরিচালক হলেন কজান্ডার গ্রেগরিয়ান। থিয়েটারের শোগুলি প্রধানত আর্মেনিয়ীয় লেখকের কিছু শো এবং রাশিয়ান শিল্প ও সাহিত্যের কিছু কাজগুলি থেকে নেওয়া। সপ্তাহান্তে শিশুদের জন্য বিকেলে শো থাকে। একটি ধ্বংসাত্মক রাশিয়ান গির্জার জায়গায় স্ট্যানিস্লাভস্কি রাশিয়ান থিয়েটার গড়ে উঠেছে। "Konstantin Stanislavski State Russian Drama Theatre"। ৩১ মে ২০১৬ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।
প্রাচীন দর্শন

পাশ্চাত্য দর্শনের ইতিহাসে প্রাচীন গ্রিক দার্শনিকদের চিন্তাধারাকে প্রাচীন দর্শন বলে চিহ্নিত করা হয়। এই প্রাচীন দর্শনের বিকাশ ঘটে দাসের শোষণের ভিত্তিতে প্রতিষ্ঠিত গ্রিক সমাজে খ্রিষ্টপূর্ব সপ্তম শতকে। এবং খ্রিষ্টপূর্ব দ্বিতীয় শতকে রোমের দাসভিত্তিক সাম্রাজ্যে। দর্শনের এই প্রাচীন পর্যায়ের বিস্তার খ্রিষ্টীয় ষষ্ঠ শতক পর্যন্ত ধরা যায়। এই প্রাচীন পর্যায়ের ইতিহাসের গোড়ার দিকে গ্রিক দর্শনের বৈশিষ্ট্য ছিল প্রকৃতিবাদী। সক্রেটিসের পূর্বে গ্রিক দার্শনিকদের মধ্যে প্রধান ছিলেন থেলিস,  এ্যানাক্সিমেন্ডার, এ্যানাক্সিমেনিস এবং হিরাক্লিটাস। জগৎ ও জীবনের বিভিন্ন প্রশ্নের ব্যাখ্যায় এই সমস্ত দার্শনিক প্রাকৃতিক পরিবেশ দ্বারা প্রভাবিত হয়েছিলেন। অভিজ্ঞতা এবং জ্ঞানের সীমাবদ্ধতার কারণে এদের ব্যাখ্যায় নানাপ্রকার রূপক, উপাখ্যান এবং কল্পনার সাক্ষাৎ মিললেও এই যুগের দার্শনিকগণ সমস্ত অস্তিত্বের মূল হিসাবে জল, বায়ু, অগ্নি, মাটি প্রভৃতির একটি কিংবা একাধিক বস্তুকে গ্রহণ করেছেন। হিরাক্লিটাসের দর্শন কেবল বস্তুবাদি ছিল না। তার মতে সকল অস্তিত্বের মধ্যে নিরন্তর পরিবর্তন চলছে। পরিবর্তন সত্য; আপাতদৃশ্য স্থিরতা কিংবা পরিবর্তনহীনতা সত্য নয়। কিন্তু অপরিণত বস্তুবাদী চিন্তার বিকাশে ক্রমাণ্বয়ে ভাববাদী বৈশিষ্ট্যেরও উদ্ভব ঘটতে থাকে। সক্রেটিস এবং প্লেটোর দার্শনিক আলোচনায় এক শক্তিশালী ভাববাদী দর্শনের সাক্ষাৎ পাওয়া যায়। দাস এবং অপরাপর শ্রমজীবি সাধারণ মানুষের শোষণের ভিত্তিতে প্রতিষ্ঠিত স্বাধীন নাগরিকদের নগররাষ্ট্রে অসংগতি ও সংকট যত বৃদ্ধি পেতে থাকে তত সক্রেটিস, প্লেটো এবং এ্যরিস্টটলের ন্যায় প্রভু শ্রেণীভুক্ত চিন্তাবিদগণ তাদের রাষ্ট্র এবং সমাজকে সংকটের হাত থেকে রক্ষা করার জন্য দৃশ্যের পেছনে অদৃশ্য সত্তা, চরম উত্তম, ধর্ম, অবস্থার অপরিবর্তনীয়তা প্রভৃতি বিশ্লিষ্ট দার্শনিক ভাবসূত্রের জাল বিস্তার করতে শুরু করেন। প্রাচীন দর্শনের বস্তুবাদী ধারার অধিকতর বিকাশ এমপিডকলিস, এ্যানাক্সোগোরাস লিউসিপাস এবং ডিমোক্রিটাসের চিন্তাধারায় দেখা যায়। বস্তুত দর্শনের সমগ্র ইতিহাসে ভাববাদ ও বস্তুবাদের যে মূল দুটি ধারার সাক্ষাৎ পাওয়া যায় তার সূত্রপাত প্লেটো এবং ডিমোক্রিটাসের দর্শনেই ঘটে। লেনিন দর্শনের ইতিহাসের ব্যাখ্যা প্রসঙ্গে বলেছিলেন যে, দর্শনের ইতিহাসের মূল ধারার একটিকে প্লেটোর ধারা, অপরটিকে ডিমোক্রিটাসের ধারা বলেও আখ্যাত করা চলে।
শর্তহীন বিধান

ইমানুয়েল কাণ্টের "শর্তহীন বিধান" ধারণাটি তার নীতি-শাস্ত্রের একটি গুরুত্বপূর্ণ অংশ। কাণ্টের মতে, মানুষের নৈতিক আচরণ শর্তসাপেক্ষ ও শর্তহীন বিধানে বিভক্ত। শর্তসাপেক্ষ বিধান তখনই কার্যকরী হয়, যখন কোনো নির্দিষ্ট লক্ষ্য অর্জনের উদ্দেশ্য থাকে। উদাহরণস্বরূপ, যদি একজন পিতা তার সন্তানকে শুধুমাত্র ভবিষ্যতে তার কাছ থেকে লাভের আশা নিয়ে ভালোবাসে, তাহলে এটি শর্তসাপেক্ষ ভালবাসা, কারণ তার ভালবাসা একটি ভবিষ্যৎ ফলাফলের উপর নির্ভরশীল। অন্যদিকে, কাণ্টের মতে, আদর্শ নৈতিক জীবন শর্তহীন বিধানের উপর ভিত্তি করে হতে হবে, যেখানে কাজের উদ্দেশ্য কোনো নির্দিষ্ট ফলাফল নয়, বরং কাজটিই মূল উদ্দেশ্য। অর্থাৎ, পিতা যদি কোনো প্রতিদানের আশা ছাড়াই শুধুমাত্র সন্তানের প্রতি ভালোবাসা দেখান, তাহলে সেটি শর্তহীন ভালবাসা হবে, যা নিজেই একটি লক্ষ্য। এই ধরনের ভালবাসা কোনো ব্যক্তিগত স্বার্থসিদ্ধির উপায় নয়, বরং নিজেই এক আদর্শ আচরণ। কাণ্ট মনে করেন, একজন ব্যক্তি যখন সমাজে তার আচরণ নির্ধারণ করবে, তখন তার আচরণ এমন হতে হবে যা সবার জন্য গ্রহণযোগ্য হতে পারে। অর্থাৎ, ব্যক্তির নৈতিক আচরণ শুধু তার নিজের জন্যই নয়, বরং সমগ্র মানবজাতির জন্য প্রযোজ্য হবে। উদাহরণস্বরূপ, একজন ব্যক্তি যদি চুরি করে, তাহলে তাকে এটা বিবেচনা করতে হবে যে, তার মতো অন্যরাও যদি চুরি করতে থাকে, তবে সমাজে কী ধরনের বিশৃঙ্খলা সৃষ্টি হবে। এর মাধ্যমে সে তার আচরণের অযৌক্তিকতা বুঝতে পারবে এবং সেই আচরণ পরিত্যাগ করবে। তবে, কাণ্টের এই আদর্শ সমাজের ধারণা সমালোচনার মুখে পড়েছে। তার শর্তহীন বিধানের মাধ্যমে একটি আদর্শ ইউটোপিয়া বা কল্পলোকের চিত্র তিনি তুলে ধরেছেন, যেখানে প্রত্যেকেই শর্তহীন বিধান দ্বারা পরিচালিত হবে। বাস্তব জগতে, ব্যক্তিরা কেন স্বার্থপর হয় এবং অন্যের অধিকার স্বীকার করতে চায় না, এই বিষয়ে কাণ্ট কোনো গভীর বিশ্লেষণ দেননি। এর ফলে, শর্তহীন বিধান অনেকের মতে একটি অবাস্তব ধারণা হয়ে দাঁড়ায়। সমাজের বাস্তব অর্থনৈতিক ও সামাজিক প্রেক্ষাপটের বিবেচনা ছাড়া কেবলমাত্র নৈতিক আদর্শের উপর ভিত্তি করে ব্যক্তির আচরণের নিয়ন্ত্রণ সম্ভব নয় বলে অনেকে মনে করেন।
রবার্ট মিচাম

রবার্ট চার্লস ডারমান মিচাম (ইংরেজি: Robert Charles Durman Mitchum; ৬ আগস্ট ১৯১৭ - ১ জুলাই ১৯৯৭) ছিলেন একজন মার্কিন অভিনেতা, চলচ্চিত্র পরিচালক, লেখক, কবি, সুরকার ও গায়ক। তিনি কয়েকটি ধ্রুপদী নোয়া চলচ্চিত্রে অভিনয় করে খ্যাতির শিখরে আরোহণ করেন। তিনি ১৯৫০ ও ১৯৬০-এর দশকে খলনায়কদের অগ্রদূত ছিলেন। তিনি তার অভিনীত আউট অব দ্য পাস্ট (১৯৪৭), দ্য নাইট অব দ্য হান্টার (১৯৫৫) ও কেপ ফিয়ার (১৯৬২) চলচ্চিত্রের জন্য সর্বাধিক পরিচিত। দ্য স্টোরি অব জি.আই. জো (১৯৪৫) ছবিতে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন। মিচাম ১৯৯২ সালে গোল্ডেন গ্লোব সেসিল বি. ডামিল পুরস্কার অর্জন করেন। ১৯৯৯ সালে আমেরিকান ফিল্ম ইনস্টিটিউটের ধ্রুপদী মার্কিন চলচ্চিত্রের সেরা পুরুষ তারকা তালিকায় তিনি ২৩তম স্থান অধিকার করেন। "Robert Mitchum"। বায়োগ্রাফি (ইংরেজি ভাষায়)। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  রস, গ্রায়েম (৪ আগস্ট ২০১৭)। "The reluctant movie star: 10 essential Robert Mitchum films"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ৬ আগস্ট ২০১৮।  "AFI's 100 Years...100 Stars"। এএফআই। আমেরিকান ফিল্ম ইনস্টিটিউট। ১৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৮।  উইকিমিডিয়া কমন্সে রবার্ট মিচাম সংক্রান্ত মিডিয়া রয়েছে। ইন্টারনেট মুভি ডেটাবেজে রবার্ট মিচাম  (ইংরেজি) টার্নার ক্লাসিক মুভিজ ডেটাবেজে রবার্ট মিচাম (ইংরেজি)
স্বতঃসিদ্ধ ব্যবস্থা

গণিতে কোন স্বতঃসিদ্ধ ব্যবস্থা (ইংরেজি: Axiomatic system) বলতে কতগুলি স্বতঃসিদ্ধের একটি সেটকে বোঝায়, যে সেটের কিছু বা সমস্ত স্বতঃসিদ্ধকে কাজে লাগিয়ে যৌক্তিকভাবে বিভিন্ন উপপাদ্যে উপনীত হওয়া যায়। স্বতঃসিদ্ধ ব্যবস্থা ও তা থেকে উদ্ভূত সমস্ত উপপাদ্য একটি গাণিতিক তত্ত্ব প্রতিষ্ঠা করে।
লামবের্তো দিনি

লামবের্তো দিনি (জন্ম: ১ মার্চ ১৯৩১) ইতালীয় রাজনীতিবিদ। তিনি ১৯৯৫ থেকে ১৯৯৬ সাল পর্যন্ত ইতালির প্রধানমন্ত্রী এবং ১৯৯৬ থেকে ২০০১ সাল পর্যন্ত ইতালির পররাষ্ট্রমন্ত্রী ছিলেন।  যুক্তরাজ্য: অর্ডার অব সেন্ট মাইকেল অ্যান্ড সেন্ট জর্জ (২০০২)-এর সম্মানসূচক নাইট গ্র্যান্ড ক্রস  জাপান: অর্ডার অব দ্য রাইজিং সান (২০০৯)-এর গ্র্যান্ড কর্ডন মোলিতার্নো, জিনো (১১ সেপ্টেম্বর ২০০২)। Encyclopedia of Contemporary Italian Culture (ইংরেজি ভাষায়)। রুটলেজ। আইএসবিএন 978-1-134-75876-0। সংগ্রহের তারিখ ১২ জুলাই ২০২১।  "দHonorary Knight Grand Cross of the Order of St Michael and St George"। পার্লামেন্ট ইউকে। সংগ্রহের তারিখ ১২ জুলাই ২০২১।  Japan Today ওয়েব্যাক মেশিনে আর্কাইভকৃত ২০১১-০৬-০৫ তারিখে
প্রতীকী যুক্তিবিজ্ঞান

প্রতীকী যুক্তিবিজ্ঞান (ইংরেজি: Symbolic logic) গণিতের একটি শাখা যেখানে প্রতীকসমূহের স্ট্রিংগুলির বিশুদ্ধ রূপগত বৈশিষ্ট্যগুলি (purely formal properties) আলোচনা করা হয়। দুইটি উৎস থেকে এই শাখায় গবেষণার আগ্রহ সঞ্চার হয়েছে। প্রথমত দার্শনিক যুক্তিবিজ্ঞানে ব্যবহৃত শব্দগুলিকে প্রতীকী যুক্তিবিজ্ঞানে ব্যবহৃত প্রতীক দিয়ে নির্দেশ করা যায়। দ্বিতীয়ত, প্রতীকী যুক্তিবিজ্ঞানে প্রতীকগুলির উপর বিভিন্ন পরিবর্তন সাধনের জন্য যে নিয়মগুলি আছে, সেগুলি একটি কম্পিউটার ব্যবস্থায় বাস্তবায়ন করা সম্ভব। প্রতীকী যুক্তিবিজ্ঞানকে সাধারণত দুইটি উপক্ষেত্রে ভাগ করা হয়—প্রস্তাবনামূলক যুক্তিবিজ্ঞান এবং বিধেয় যুক্তিবিজ্ঞান।
স্বতঃসিদ্ধমূলক সেট তত্ত্ব

গণিতে স্বতঃসিদ্ধমূলক সেট তত্ত্ব (ইংরেজি: Axiomatic set theory) সেট তত্ত্বের একটি কঠোর গাণিতিক সংস্কারসাধিত রূপ। সরল সেট তত্ত্বের কূটাভাসগুলির সমাধানের লক্ষ্যে প্রথম-মাত্রার যুক্তিবিজ্ঞানের মাধ্যমে এটি রচিত হয়। জার্মান গণিতবিদ গেয়র্গ কান্টর ১৯শ শতকের শেষ দিকে সেট তত্ত্বের ভিত্তি প্রস্তুত করেন। প্রথমদিকে তত্ত্বটি বিতর্কিত হলেও এটি পরবর্তীতে আধুনিক গণিতের একটি ভিত্তি তত্ত্বে পরিণত হয়, কেননা সেট তত্ত্বে গণিতের অন্যান্য ঐতিহ্যবাহী ক্ষেত্র (যেমন- বীজগণিত, গাণিতিক বিশ্লেষণ, টপোগণিত, ইত্যাদি) থেকে প্রাপ্ত গাণিতিক বস্তুসমূহ (যেমন- সংখ্যা, ফাংশন) সম্পর্কে বলা প্রস্তাবনাগুলি (propositions) একটিমাত্র তত্ত্বেই আলোচিত হয় এবং এগুলিকে ঠিক বা ভুল প্রমাণ করার জন্য সেট তত্ত্ব কতগুলি আদর্শ স্বতঃসিদ্ধের একটি সেট প্রদান করে। কিন্তু দেখা গেল সেট তত্ত্বে অতি ব্যবহৃত কিছু যুক্তি (argument) কূটাভাসের জন্ম দেয়। অথচ এই যুক্তিগুলোই গণিতের সবচেয়ে কার্যকর যুক্তিগুলোর অন্যতম এবং বিধিগত যুক্তিবিজ্ঞানের (formal logic) একেবারে প্রাথমিক কাঠামো এদের ওপরেই দাঁড়িয়ে আছে। কান্টরের সরল সেট তত্ত্বে সংশোধন এনে বলা হল এতে প্রদত্ত সেটের সংজ্ঞা অতিরিক্ত সরল (naive), এবং স্বতঃসিদ্ধের (axioms) ভিত্তিতে তত্ত্বটি নতুন করে বর্ণনা করার প্রয়াস নেয়া হল। জারমেলো-ফ্রাঙ্কেলের সেট তত্ত্ব এদের মধ্যে সবচেয়ে জনপ্রিয়।
অনাদর্শ বিশ্লেষণ

অনাদর্শ বিশ্লেষণ (ইংরেজি: Non-standard analysis) গণিতের একটি শাখা যেখানে ক্ষুদ্রাণুর (infinitesimal) একটি কঠোর (rigorous) ধারণাকে কাজে লাগিয়ে গাণিতিক বিশ্লেষণ সূত্রাবদ্ধ করা হয়। ১৯৬০-এর দশকের শুরুর দিকে গণিতবিদ আব্রাহাম রবিনসন অনাদর্শ বিশ্লেষণের ধারণা প্রথম উপস্থাপন করেন। তিনি বাস্তব সংখ্যাসমূহের ফিল্ডের উপর এই তত্ত্ব প্রয়োগ করেন। এই তত্ত্বের উপর লেখা তার বিখ্যাত বইটির নাম Non-standard Analysis। বইটি ১৯৬৬ সালে প্রথম প্রকাশিত হয়।
গ্যোডেল সংখ্যা

গাণিতিক যুক্তিবিজ্ঞানে গ্যোডেল সংখ্যা (ইংরেজি: Gödel number) হল কোন বিধিবদ্ধ ভাষার প্রতিটি প্রতীক এবং সুসংগঠিত সূত্রের (well-formed formula) সাথে সংযোজিত একটি অদ্বিতীয় স্বাভাবিক সংখ্যা (unique natural number)। একটি ফাংশনের মাধ্যমে এই সংখ্যাগুলি উৎপাদনের প্রক্রিয়াকে গ্যোডেল সংখ্যায়ন (Gödel numbering) বলা হয়। গণিতবিদ কুর্ট গ্যোডেল সর্বপ্রথম তাঁর অসম্পূর্ণতা উপপাদ্যের প্রমাণে এই ধারণাটি ব্যবহার করেন। ১৯৩১ সালে গ্যোডেলের গবেষণাপত্রে প্রথম প্রকাশের পর থেকে গণিতের আরও অনেক বিচিত্র ক্ষেত্রে গাণিতিক বস্তুসমূহকে স্বাভাবিক সংখ্যা দিয়ে নির্দেশ করতে গ্যোডেল সংখ্যায়ন পদ্ধতি ব্যবহার করা হয়েছে।
সিদ্ধান্ত সমস্যা

গণনীয়তা তত্ত্ব এবং গণনামূলক জটিলতা তত্ত্বে সিদ্ধান্ত সমস্যা (ইংরেজি: Decision problem) বলতে কোন একটি বিধিবদ্ধ ব্যবস্থায় (formal system) অবস্থিত এমন একটি প্রশ্নকে বোঝায়, ইনপুট করা পরামিতিগুলির উপর ভিত্তি করে যে প্রশ্নের উত্তর হ্যাঁ বা না হতে পারে। উদাহরণস্বরূপ, "প্রদত্ত দুইটি সংখ্যা x এবং y-এর জন্য x কি y-কে নিঃশেষে ভাগ করে?" সমস্যাটি একটি সিদ্ধান্ত সমস্যা। x এবং y-এর মানের উপর নির্ভর করে প্রশ্নটির উত্তর "হ্যাঁ" হবে, না কি "না" হবে। সিদ্ধান্ত সমস্যাগুলি ফাংশন সমস্যাগুলির সাথে ঘনিষ্ঠ সম্পর্কযুক্ত, তবে ফাংশন সমস্যাগুলির উত্তর কেবল হ্যাঁ/না-তে সীমাবদ্ধ নয়। এছাড়া এগুলি অপ্টিমাইজেশন সমস্যা-র সাথেও সম্পর্কিত, যেগুলিতে কোন একটি সমস্যার সবচেয়ে ভাল সমাধান বের করার চেষ্টা করা হয়।
অ্যালকোহল

রসায়নে অ্যালকোহল (ইংরেজি: Alcohol) বলতে এমন সব জৈব যৌগকে বোঝায় যাদের হাইড্রক্সিল কার্যকারী গ্রুপটি একটি অ্যালকাইল বা অ্যারাইল গ্রুপের কার্বনের সাথে একটি বন্ধনের মাধ্যমে যুক্ত থাকে। সাধারণভাবে অ্যালকোহলকে CnH2n+1OH এই সাধারণ সূত্রের মাধ্যমে প্রকাশ করা হয়ে থাকে। আলকোহল শব্দটি আরবি শব্দ "আল-কুহ" থেকে এসেছে যার অর্থ সাধারণভাবে ইথানল। ইথানল বর্ণহীন একধরনের উদ্বায়ী তরল যা গাঁজনের মাধ্যমে আখ থেকে তৈরি করা যায়। আলকোহলকে সাধারণত প্রাইমারি (১ ডিগ্রি), সেকেন্ডারি (২ ডিগ্রি) ও টারসিয়ারি (৩ ডিগ্রি) এই তিনভাগে ভাগ করা হয়। ইথানল, আইসোপ্রোপাইল আলকোহল, টারসিয়ারি বিউটাইল অ্যালকোহল যথাক্রমে প্রাইমারি, সেকেন্ডারি ও টারসিয়ারি অ্যাকোহলের সবচাইতে সরল উদাহরণ। একমাত্র ব্যতিক্রম ফিনল (কার্বলিক এসিড) যার হাইড্রোক্সিল কার্যকারী গ্রুপ ফিনাইল (অ্যারাইল) গ্রুপের সাথে সাধারণ অ্যালকোহলের মত সরাসরি একটি বন্ধনের সাথে যুক্ত, কিন্তু যার রাসায়নিক ধর্ম সাধারণ অ্যালকোহলের থেকে সম্পূর্ণ আলাদা। তাই ফিনলকে আলকোহলের সমগোত্রীয় ধরা হয় না। সবচাইতে সরল ও বহুল ব্যবহৃত অ্যালকোহলের মধ্যে মিথানল ও ইথানল উল্লেখযোগ্য। এলকাইল বা এরাইল হ্যালাইডকে লঘু জলীয় সোডিয়াম হাইড্রোক্সাইড বা পটাশিয়াম হাইড্রোক্সাইড দ্রবণ অথবা আর্দ্র সিলভার অক্সাইডসহ ফুটালে আর্দ্র বিশ্লেষণের মাধ্যমে এলকোহল প্রস্তুত হয়। গাঢ় সালফিউরিক এসিডের মধ্যে এলকিন প্রবাহিত করলে এলকাইল হাইড্রোজেন সালফেট উৎপন্ন হয় যা পানি দ্বারা রিফ্লাক্স করলে আর্দ্র বিশ্লেষণের মাধ্যমে এলকোহল উৎপন্ন হয়। Ni,Pt ও Pd প্রভাবকের উপস্থিতিতে উচ্চ চাপে হাইড্রোজেন গ্যাস দ্বারা কার্বনিল যৌগ বিজারিত হয়ে এলকোহল উৎপন্ন করে। জৈব এস্টারের সাথে খনিজ এসিডের বিক্রিয়ায় অ্যালকোহল উৎপন্ন হয়। অ্যালডিহাইড, কার্বক্সিলিক এস্টার, কার্বক্সিলিক এসিডের সাথে যথাযথ বিক্রিয়কের বিক্রিয়ার ফলে অ্যালকোহল প্রস্তুত করা সম্ভব। অণুজীবের মাধ্যমে শস্বনের ফলে স্টার্চ ও সুগার থেকে অ্যালকোহল পাওয়া সম্ভব। IUPAC এর নিময় অনুসারে আলকেন-এর নামের শেষের "e" এর পরিবর্তে "ol" বসিয়ে সাধারণ ভাবে অ্যালকোহলের নামকরণ করা হয়। যেমন মিথেন ও ইথেন (Methane, Ethane) এর শেষের "e" এর পরিবর্তে "ol" বসিয়ে যথাক্রমে মিথানল ও ইথানল (Methanol, Ethanol) নামকরণ করা হয়। হাইড্রক্সিল কার্যকরী গ্রুপের অবস্থান বুঝাতে "e" এর পরিবর্তে "ol" বসানোর আগে সংখ্যা ব্যবহার করা হয়। যেমন CH3CH2CH2OH কে বলা হয় প্রোপান-১-অল,(propan-1-ol ) CH3CHOHCH3 কে বলা হয় প্রোপান-২-অল (propan-2-ol)। অন্যভাবে অ্যালকাইল গ্রুপ বা অন্য কোন কার্বন শৃঙ্খলের নামের শেষে অ্যালকোহল বসিয়েও নামকরণ করা হয়। যেমন মিথেন ও ইথেন থেকে আসে যথাক্রমে মিথাইল ও ইথাইল গ্রুপ এবং এদের সংশিষ্ট অ্যালকোহলকে বলা হয় মিথাইল অ্যালকোহল, ইথাইল অ্যালকোহল। "IUPAC - alcohols (A00204)"। goldbook.iupac.org। সংগ্রহের তারিখ ২০২০-১১-১০।
কসোভো

কসোভো (সার্বীয় ভাষায়: Косово и Метохија, আলবেনীয় ভাষায়: Kosova বা Kosovë) ইউরোপের বলকান অঞ্চলের একটি রাষ্ট্র, যা পূর্বে সার্বিয়ার একটি প্রদেশ ছিলো। প্রদেশটি ১৯৯৯ সাল থেকে জাতিসংঘ প্রশাসনের তত্ত্বাবধানে রয়েছে। যদিও আন্তর্জাতিক সম্প্রদায় প্রদেশটির উপর সার্বিয়ার সার্বভৌমত্বের স্বীকৃতি দিয়েছে, কার্যত এটির উপর সার্বীয় শাসনের প্রয়োগ নগণ্য। ২০০৮ সালের ফেব্রুয়ারি মাসে এটি স্বাধীনতা ঘোষণা করে। মার্কিন যুক্তরাষ্ট্র, যুক্তরাজ্য সহ বেশ কিছু দেশ কসোভোকে রাষ্ট্র হিসাবে স্বীকৃতি দিয়েছে। এ পর্যন্ত জাতিসংঘের ১৯৩ টি সদস্য রাষ্ট্রের মধ্যে ১১৫ টি রাষ্ট্র কসোভো কে স্বাধীন রাষ্ট্র হিসেবে স্বীকৃতি দিয়েছে। কসভোর সীমান্তে মন্টেনিগ্রো, আলবেনিয়া ও ম্যাসিডোনিয়া অবস্থিত। এর জনসংখ্যা ২০ লক্ষ। এদের বেশিরভাগই জাতিগতভাবে আলবেনীয়। তবে সার্বীয়, তুর্কি, বসনীয়, জিপসি এবং অন্যান্য জাতির লোকেদের সংখ্যালঘু সম্প্রদায় রয়েছে। দেশটির সবচেয়ে বড় শহর ও রাজধানীর নাম প্রিস্টিনা (Priština)। ২০০৬ সালে কসোভোর ভাগ্য নির্ধারণের জন্য আন্তর্জাতিক আলোচনা শুরু হয়। সার্বিয়া আনুষ্ঠানিকভাবে কসোভোকে একটি সার্বভৌম রাষ্ট্র হিসাবে স্বীকৃতি দেয় না এবং এটিকে কসোভো এবং মেটোহিজা এর স্বায়ত্তশাসিত প্রদেশ হিসাবে দাবি করে চলেছে, যদিও এটি ২০১৩ সালের ব্রাসেলস চুক্তির অংশ হিসাবে কসোভো প্রতিষ্ঠানগুলির শাসক কর্তৃত্ব স্বীকার করে । কসোভো একটি উচ্চ-মধ্যম আয়ের অর্থনীতি সহ একটি উন্নয়নশীল দেশ । আন্তর্জাতিক আর্থিক প্রতিষ্ঠানগুলির দ্বারা পরিমাপ করা হিসাবে এটি গত দশকে দৃঢ় অর্থনৈতিক প্রবৃদ্ধির অভিজ্ঞতা অর্জন করেছে এবং ২০০৭-২০০৮ সালের আর্থিক সংকট শুরু হওয়ার পর থেকে প্রতি বছর বৃদ্ধি পেয়েছে । কসোভো আন্তর্জাতিক মুদ্রা তহবিল , বিশ্বব্যাংকের সদস্য এবং ইন্টারপোলের সদস্যপদ এবং ইসলামি সহযোগিতা সংস্থার পর্যবেক্ষক পদের জন্য আবেদন করেছে । "Kosovo – definition of Kosovo by the Free Online Dictionary, Thesaurus and Encyclopedia"। The Free Dictionary। সংগ্রহের তারিখ ২৮ অক্টোবর ২০১৩।  Coppieters, Bruno; Fotion, Nick (২০০৮)। Moral Constraints on War: Principles and Cases (second সংস্করণ)। Lexington Books। পৃষ্ঠা 245। আইএসবিএন 978-0-7391-2129-0। ১৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  Dr. Krylov, Aleksandr। "Is Kosovo Legally Recognised As A State International Law Essay"। Analyticon। ১১ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  Michael Rossi (৩০ অক্টোবর ২০১৪)। "Five more inconvenient truths about Kosovo"। TransConflict। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২০।  Engjellushe Morina (এপ্রিল ২০১৪)। "Brussels 'First Agreement' – A year after" (পিডিএফ)। kas.de। ১৮ জুন ২০১৫ তারিখে মূল (PDF) থেকে আর্কাইভ করা। সংগ্রহের তারিখ ৪ জুলাই ২০১৫। it has been a highly disputed territory  "Countries That Recognize Kosovo 2022"। worldpopulationreview.com। সংগ্রহের তারিখ ২০২২-০৪-০৫।  "Countries That Have Recognized Kosovo As An Independent State – Be In Kosovo" (ইংরেজি ভাষায়)। ২০২৪-০৪-২৩ তারিখে মূল থেকে আর্কাইভ করা। সংগ্রহের তারিখ ২০২২-০৪-০৫।  "সর্বশেষ স্বাধীন মুসলিম রাষ্ট্র কসোভো | কালের কণ্ঠ"। Kalerkantho। সংগ্রহের তারিখ ২০২০-০২-১৭।  Gvosdev, Nikolas K. (২৪ এপ্রিল ২০১৩)। "Kosovo and Serbia Make a Deal"। Foreign Affairs। ৫ মার্চ ২০১৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কার্লো আদজেলিও চাম্পি

কার্লো আদজেলিও চাম্পি (ইতালীয় উচ্চারণ: [ˈkarlo adˈdzɛʎʎo ˈtʃampi]; ৯ ডিসেম্বর, ১৯২০ - ১৬ সেপ্টেম্বর, ২০১৬) ইতালীয় রাজনীতিবিদ। ১৯৯৩ থেকে ১৯৯৪ সাল পর্যন্ত তিনি ইতালির প্রধানমন্ত্রী ছিলেন এবং ১৯৯৯ থেকে ২০০৬ সাল পর্যন্ত ইতালির রাষ্ট্রপতি ছিলেন। Breda, Marzio (১৫ জুলাই ২০০৯)। "Pd avvilente ma eviti scissioni. Sì a Bersani, vero rifondatore"। Corriere della Sera (Italian ভাষায়)। La mia ultima tessera […] è stata quella del Partito d'azione, e altre non ne ho mai più volute. উদ্ধৃতি শৈলী রক্ষণাবেক্ষণ: অচেনা ভাষা (link) "Azeglio"। Dizionario italiano multimediale e multilingue d'ortografia e di pronunzia। ১৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ৭ জুন ২০১৮।  East, Roger; Thomas, Richard J. (৩ জুন ২০১৪)। Profiles of People in Power: The World's Government Leaders। Routledge। সংগ্রহের তারিখ ৭ জুন ২০১৮ – Google Books-এর মাধ্যমে।  টেমপ্লেট:ইতালির রাষ্ট্রপতি
গুগল (দ্ব্যর্থতা নিরসন)

গুগল (ইংরেজি: গূগ্‌ল্‌) বলতে নিচের যে কোনটি বোঝাতে পারে : গুগল (সংখ্যা) (Googol) গুগল (Google Inc.) - মার্কিন যুক্তরাষ্ট্র ভিত্তিক বহুজাতিক ইন্টারনেট ও সফটওয়্যার কোম্পানি। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
তুলা রাশির তারাসমূহের তালিকা

এটা তুলা রাশির উল্লেখযোগ্য তারার তালিকা। তারাগুলি ঔজ্জ্বল্যের উচ্চ থেকে নিম্ন ক্রমে সাজানো হয়েছে।
শুশুক

শুশুক একটি স্তন্যপায়ী জলজ প্রাণী। বাংলাদেশে এখন এটি বিপন্ন প্রাণী হিসেবে পরিচিত। বাংলাদেশে ২ ধরনের শুশুক পাওয়া যায়। একটির বৈজ্ঞানিক নাম Orcaella brevirostris এবং অপরটির বৈজ্ঞানিক নাম Neophocaena phocaenoides । এরা শুশুক মাছ, শিশু বা শিশু মাছ, হু মাছ, হচ্ছুম মাছ ইত্যাদি নামেও পরিচিত। শুশুক দেখতে কিছুটা ডলফিনের মতো সাধারণত এরা উপকূল ও সমুদ্রে বিচরণ করে। বর্ষাকালে বড় বড় নদীতেও এদের দেখা পাওয়া যায়। এরা মাঝে মাঝে পানি থেকে উপরে লাফ দেয় এবং দল বেঁধে চলে। মাছ এদের প্রধান খাদ্য। "শুশুক - বাংলাপিডিয়া"। bn.banglapedia.org। সংগ্রহের তারিখ ২০১৮-০৯-০৩।  (www.dw.com), Deutsche Welle। "বাংলাদেশে বিপন্ন শুশুক | DW | 05.07.2014"। DW.COM। সংগ্রহের তারিখ ২০১৮-০৯-০৩।
রোতেলা (গণ)

রোতেলা বা রোট্যালা হলো loosestrife পরিবারের অন্তর্ভুক্ত একটি উদ্ভিদগণ। এটি রোটেলা নামেও পরিচিত।
অতনয় (উপগ্রহ)

অতনয় (// aw-TON-o-ee; গ্রিক: Αυτονόη), এর অপর নাম Jupiter XXVIII, যা বৃহস্পতির একটি প্রাকৃতিক উপগ্রহ। ইউনিভার্সিটি অব হাওয়াই এর একদল অনুসন্ধানকারীর মাধ্যমে এটি আবিষ্কৃত হয় ২০০১ খ্রিষ্টাব্দে যে দলটির নেতৃত্ব দেন স্কট শেপার্ড। আবিষ্কারের সময় এর তাৎক্ষণিক নাম দেয়া হয়েছিল S/2001 J 1। অতনয় প্রায় ৪ কিলোমিটার ব্যাসবিশিষ্ট উপগ্রহ। বৃহস্পতি থেকে এর গড় দূরত্ব ২৪,২৬৪,০০০ কিলোমিটার এবং এই গ্রহকে প্রদক্ষিণ করতে এর সময় লাগে ৭৭২.১৬৮ দিন। অয়নবৃত্তের সাথে এর আবর্তনের কক্ষপথের নতি ১৫১°( বৃহস্পতির বিষুবরেখার সাথে ১৫০°)। এটি বৃহস্পতির সাপেক্ষে বিপরীত দিকে ঘুরে। আর এর কক্ষীয় উৎকেন্দ্রিকতা ০.৩৬৯।  ২০০৩ খ্রিষ্টাব্দের আগস্টে অতনয় উপগ্রহের নামকরণ করা হয় গ্রিক পৌরাণিক চরিত্র অতনয়ের নামানুসারে।  Noah Webster (1884) A Practical Dictionary of the English Language S.S. Sheppard (2019), Moons of Jupiter, Carnegie Science, on line IAUC 7900: Satellites of Jupiter[স্থায়ীভাবে অকার্যকর সংযোগ] 2002 May 16 (discovery) MPEC 2002-J54: Eleven New Satellites of Jupiter 2002 May 15 (discovery and ephemeris) MPEC 2002-V03: S/2001 J 1 2002 November 1 (revised ephemeris) IAU Website: Satellites of Jupiter, Saturn and Uranus ওয়েব্যাক মেশিনে আর্কাইভকৃত ১২ অক্টোবর ২০০৭ তারিখে ওয়েব আর্কাইভ টেমপ্লেটে ত্রুটি: চেক করুন |ইউআরএল= value. খালি। USGS Astrogeology: Gazetteer of Planetary Nomenclature - Planetary Body Names and Discoverers
অ্যালেক্স গুট

আলেকজান্ডার জর্জ গুট (জন্ম ১৫ মার্চ, ১৯৮৮, পিওপিপিসি, নিউ ইয়র্ক) নিউ ইয়র্ক ভিত্তিক একজন গায়ক-গীতিকার এবং বহু সংগীত যন্ত্রবাদক। তার ইউটিউব চ্যানেল গুটমিউজিক (GootMusic) ৭০ কোটিরও বেশিবার দেখা হয়েছে। গুটমিউজিক হল ইউটিউবে সবচেয়ে বেশি দেখা ইউটিউব চ্যানেলের মধ্যে ১৫৮২ তম। তিনি গিটার, পিয়ানো, ড্রামস এবং অন্যান্য সংগীত যন্ত্র বাজাতে পারেন। "আমার লক্ষ্য হচ্ছে আমার সঙ্গীতের মাধ্যমে যত বেশি সংখ্যক মানুষের কাছে পৌছানো সম্ভব এবং সঙ্গীত তৈরির মাধ্যমে মানুষের জীবনযাত্রার মান উন্নত করা যা তারা যে কোন সময় উপভোগ করতে পারেন।" গুট ১৬ বছর বয়সে ২০০৪ সালে গান রেকর্ডিং শুরু করে এবং এরপর থেকে বিভিন্ন সামজিক যোগাযোগ মাধ্যমে এবং তার নিজের ওয়েবসাইটে গান গাইতে শুরু করেন এবং জনপ্রিয়তা অর্জন করেন এবং এর মাধ্যমে তিনি তার কিছু সঙ্গীত ও সংবাদ নিয়মিত প্রকাশ করে থাকেন। তার অধিকাংশ সময় তার নিজস্ব হোম ষ্টুডিউতে সঙ্গীত আয়োজন এবং ভিডিও সম্পাদনা কিংবা বিশ্বের বিভিন্ন স্থানে ভ্রমণে কেটে যায়। গুটের প্রথম স্টুডিও অ্যালবাম "ইন ইয়োর অ্যাটমোস্ফিয়ার" প্রকাশ হয়, যা তার ভক্তদের মাধ্যমে অত্যন্ত সফলতা লাভ করে। তার ইউটিউব চ্যানেলে প্রায় ৩০ লক্ষ সাবস্ক্রাইবার রয়েছে এবং তার ভিডিও ৩৩০ মিলিয়ন বার দেখা হয়েছে। গুট শুরুর দিকে দীর্ঘদিন তার সঙ্গীত ও ভিডিও পাকেপসির নিজস্ব হোম ষ্টিডিও থেকে রেকর্ড করতেন এবং ২০১৫ সালের ফেব্রুয়ারির শুরুর দিকে ইউরোপ ভ্রমণের পরপরই লস এঞ্জেলসে চলে আসেন। গুট অন্যান্য শিল্পীদের সহযোগিতায় বেশ কয়েকটি ভিডিও তৈরি করেছেন যেমন ওই আর ইন দ্যা ক্রাউড, কার্ট হুগো স্নাইডার, মেগান নিকোল, স্যাম চয় এবং এগেইনস্ট দ্যা কারেন্ট। গুট চার খণ্ডে সং আই উইশ টু রোট এর বিভিন্ন সংস্করণ তার ইউটিউব চ্যানেলে প্রকাশ করেন। আলেকজান্ডার গুট তাঁর তৎকালীন বাগদত্তা এলি ফওলারের কে নিয়ে লেখা "আনস্টপাবেল" গানের মাধ্যমে ২০১৫সালের ৩রা জুলাই সৈকতের ধারে বিয়ের প্রস্তাব দেন এবং প্রস্তাবের সময় গানটি গেয়ে শোনান। ২০১৬ সালের ১৯শে জুন গুট ও এলি ক্যালিফোর্নিয়ার সান্তা বারবারায় অবস্থিত ব্যাকারা রিসোর্ট এন্ড স্পা এ বিবাহ বন্ধনে আবদ্ধ হন। ২০১৮ সালের ২১শে জুন এই দম্পতি তাদের পুত্র জেমস আলেকজান্ডার গুট এর জন্মের সংবাদ ঘোষণা করেন। [১] [১] https://www.youtube.com/c/gootmusic/about